system
Răspunde în limba română, în stilul Wikipedia, cat mai corect gramatical.
user
Ce detalii interesante poți oferi despre Gara Filaret?
assistant
Gara Filaret a fost prima gară din București, deschisă la 19/31 octombrie 1869, cu ocazia inaugurării primei linii de cale ferată din Principatele Unite ale Moldovei și Țării Românești, calea ferată București–Giurgiu. 

Numele gării provine de la cel al dealului Filaret.

Construcția, realizată precum un careu, este formată dintr-un parter și un etaj, marginile clădirii închizându-se spre șine pentru a forma o hală în care intrau cele 3 linii de cale ferată. 

Hala peronului este marcată printr-un fronton triunghiular peste linia acoperișului corpului principal. Acoperișul halei este ridicat pe o structură metalică, așezată pe zidurile paralele ale construcției, decorate cu arce. Accesul la peronul acoperit, sprijinit pe console metalice, se făcea prin fațada principală, prin intrări amplasate în capătul celor două pervazuri ale clădirii.

După ce la 13/25 decembrie 1872 Gara București Nord a fost legată la rețeaua feroviară, gara Filaret și-a pierdut din însemnătate. În 1960 gara a fost dezafectată și a fost transformată în autobază, deși inițial s-a propus amenajarea unui muzeu.

În prezent în clădirea gării funcționează autogara Filaret.

Clădirea este declarată monument istoric, cu .

Note

Bibliografie
Florin Georgescu, Paul Cernovodeanu, Alexandru Cebuc. Monumente din București. Editura Meridiane, București 1966

Legături externe
 Harta Monumentelor Istorice din București
 Capăt de linie pentru prima gară a Bucureștiului, 1 iulie 2009, Evenimentul zilei
 Gara Filaret este prima gară a Capitalei, 14 octombrie 2011, Andrei Berinde, Historia

Filaret
Autogări din București
Monumente istorice de arhitectură din București